Priedas Nr. 1
TECHNINĖ SPECIFIKACIJA 

Lietuvos nacionalinis operos ir baleto teatras, įm. kodas 190753881, (toliau – LNOBT arba perkančioji organizacija) numato įsigyti Transporto agentūrų paslaugas, BVPŽ kodas - 63520000-0 (Transporto agentūrų paslaugos). 
1. Dalinių ir pilnų nestandartinių gabaritų krovinių - Scenos meno priemonių, neturinčių kultūros paveldo apribojimų - pervežimas 4 (keturiais) 40“ paaukštintais (High Cube) jūriniais konteineriais (toliau – konteineriai) maršrutu San Francisko Opera, 301- van Ness avenue, San Franciskas CA 94102, JAV – Lietuvos nacionalinis operos ir baleto teatras, Kirtimų g. 51A, LT-02244, Vilnius, Lietuva. Konteineriai turi būti pateikti į pakrovimo vietą San Franciske 2026 m. lapkričio 5 d. (tikslus laikas bus nurodytas vėliau).  Krovinys turi būti pristatytas ir iškrautas LNOBT iki 2027 m. vasario 1 d. Krovinio vertė - 107145,73  eurų (vienas šimtas septyni tūkstančiai vienas šimtas keturiasdešimt penki eurai 73 ct).

Reikalavimai:
· transporto paslaugų teikimas „nuo durų iki durų“;
· LNOBT atstovavimas muitinėje tiek Lietuvoje, tiek užsienyje;
· muitinės dokumentų ir procedūrų forminimas Lietuvoje ir užsienyje bei muitinės atliekamų procedūrų kontrolė;
· pervežimo dalyvių koordinavimas;
· konteinerių stebėjimas pervežimo metu;
· perkančiosios organizacijos nuolatinis informavimas apie pervežimo paslaugos teikimo eigą;
· galimybė palikti depozitą pramonės prekybų rūmuose, esant laikinam importui preliminariai trijų metų laikotarpiui;
· visi kiti mokesčiai, kurie gali atsirasti teikiant paslaugą „nuo durų iki durų“.
2. Nedelsiant informuoti perkančiosios organizacijos sutartyje nurodytus atsakingus asmenis telefonu apie transporto paslaugos teikimo eigą:
2.1. atsiradus bet kokioms kliūtims, trukdančioms pristatyti laiku ir nesugadintą krovinį;
2.2. įvykus transporto priemonės avarijai ar kitam techniniam sutrikimui, krovinio vagystei, krovinio apgadinimui, kitam draudiminiam įvykiui;
2.3. atsiradus muitinės procedūrų trikdžiams;
2.4. pristačius krovinį.

3. Įvykus bent vienam iš šių įvykių - sugedus transporto priemonei, atsiradus bet kokioms kliūtims, trukdančioms pristatyti laiku ir nesugadintą krovinį, įvykus auto avarijai, krovinio vagystei, krovinio apgadinimui, kitam draudiminiam įvykiui - pagal galimybes įsipareigoja nedelsiant pašalinti trukdžius ir skubiai tęsti perkančiosios organizacijos krovinio pervežimą. Tiekėjui neįvykdžius įsipareigojimų, perkančioji organizacija  turi teisę nutraukti sutartį nemokėdama užmokesčio už dalinai atliktą pervežimą, o tiekėjas įsipareigoja kompensuoti kainų skirtumą už transportavimą naudojantis kito tiekėjo paslaugomis.  

4. Atsakyti už krovinį nuo jo priėmimo iki įteikimo teisėtam gavėjui. 

5. Pavėluotai pristačius krovinį, jei vėlavimas įvyko dėl Tiekėjo kaltės, padengti perkančiosios organizacijos nuostolius pagal pateiktus dokumentus.

6. Pasiūlymo kainos pateikimas
6.1.  Pasiūlyme pateikiamas įkainis – 1 (vieno) 40“ paaukštinto (High Cube) konteinerio pervežimas nurodytais maršrutais.
6.2. Į pasiūlymo kainą turi būti įskaityti visi su transporto paslaugos teikimu „nuo durų iki durų“ mokesčiai,  susiję su paslaugos teikimu. 
